***Sauber*** ir Šveices autosporta komanda, kura piedalījās sākotnēji salonautomobiļu čempionātos un no 1993. līdz 2005. gadam — Formula 1 čempionātā. Komanda vairākus gadus piederēja *BMW* un piedalījās ar nosaukumu *BMW Sauber*. 2010. gadā komanda pēc īpašnieka maiņas atjaunoja nosaukumu *Sauber*.

Visā Sauber F1 piedalīšanās laikā komanda nav izcīnījusi nevienu *pole position* vai uzvaru (neskaitot *BMW Sauber* periodu).

Salonautomobiļu čempionāti
--------------------------

Komandas dibinātājs Pēteris Zaubers 2004. gadā
*Sauber* 1970. gadā dibināja Pēteris Zaubers un nosauca komandu savā vārdā. No 1970. līdz 1990. gadiem, ar pārtraukumiem, komanda piedalījās salonautomobiļu čempionātos. 1980. gados *Mercedes-Benz* sāka apgādāt komandu ar dzinējiem, vēlāk komanda kļuva par *Mercedes* oficiālo rūpnīcas komandu. 1989. gadā Lemānas 24 stundu sacīkstēs komanda ieguva pirmās divas vietas. 1989. un 1990. gadā *Sauber* kļuva par Pasaules Salonautomobiļu čempionāta uzvarētājiem.

Formula 3
---------

1979. gadā *Sauber* piedalījās Šveices F3 čempionātā, izmantojot *Lola* formulas. Komandas piloti Beats Blaters, Edijs Kobelts un Makss Velti ierindojās, attiecīgi, 1. 2. un 4. vietā kopvērtējumā. Velti vēlāk kļuva par komandas sporta direktoru.

Formula 1
---------

### Sadarbība ar *Ilmor* un *Mercedes* (1993—1994)

*Mercedes* turpināja slepus finansēt komandu, lai arī oficiāli ar to pārtrauca attiecības. Melnās *Sauber* formulas pirmo reizi F1 sacīkstē bija redzamas 1993. gada Dienvidāfrikas *Grand Prix*. C12, komandas pirmo modeli, izstrādāja Hārvijs Postletvaits, kurš komandu pameta pirms sezonas sākuma. *Sauber* izmantoja *Ilmor* dzinējus. Jirki Jervilehto jau pirmajā sacīkstē spēja finišēt punktos (5. vieta), bet otrs pilots, Kārlis Vendlingers, izstājās. Nākamajās divās sacīkstēs nefinišēja neviens no *Sauber* pilotiem. Sanmarīno *Grand Prix* Jervilehto bija ceturtais. Pēdējā aplī viņš izstājās ar dzinēja defektu, tomēr tas nemaksāja viņam vietu, jo visi, kas bija aiz viņa bija vairākus apļus aiz muguras. Tie bija pēdējie Jervilehto punkti tosezon, pārējos izcīnīja Vendlingers. Viņa labākais rezultāts arī bija ceturtā vieta, kuru viņš sasniedza Itālijā. Sezonas beigās viņi bija dalītā sestajā vietā konstruktoru kausā ar 12 punktiem.

Frencens ar *Sauber* 1994. gadā
1994. gadā komandā brauca Vendlingers un Heincs Haralds Frencens. Komanda sāka oficiāli lietot *Mercedes* dzinējus. Pirmajās trīs sacīkstēs tika izcīnīti punkti, tomēr Monako *Grand Prix* (ceturtajā sacīkstē) Karls Vendlingers piedzīvoja smagu avāriju treniņbraucienos un vairākas nedēļas bija komā. Otrs pilots, Frencens, sacīkstē nepiedalījās, jo komanda atsauca dalību. Atlikušo sezonas daļu Vendlingera vieta tika dota gan Jervilehto, gan de Čezarisam. Andrea de Čezariss Francijas *Grand Prix* spēja izcīnīt vienu punktu. Frencens, savukārt, punktus guva trīs reizes pēc Vendlingera avārijas. Kopvērtējumā Sauber bija astotie ar 12 punktiem.

### Sadarbība ar *Ford* (1995—1996)

1995. gadā komanda sāka lietot *Ford* dzinējus, jo *Mercedes* sāka sadarbību ar *McLaren*. Sauber parakstīja 10 gadus ilgu sponsorēšanas līgumu ar enerģijas dzērienu ražotāju *Red Bull* un firmas īpašnieks Dītrihs Matešics nopirka daļu komandas. Par komandas komerciālo direktoru iecēla Frici Kaizeru. Kārlis Vendlingers atgriezās pie stūres pēc gandrīz gadu ilgas ārstēšanās, tomēr viņš vairs nebrauca tik ātri, tāpēc tika aizvietots ar francūzi Bujonu. Itālijas *Grand Prix* Frencenam izdevās izcīnīt 3. vietu: *Sauber* komandas pirmo pjedestālu. Viņš atpalika 7 sekundes no otrās vietas un 24 no pirmās. Sezonas beigās *Sauber* bija septītie Konstruktoru kausa ieskaitē ar 18 punktiem. Kārlis Vendlingers atgriezās uz pēdējām divām sacīkstēm.

1996. gadā par Frencena komandas biedru kļuva brits Džonijs Herberts. Vislabāk viņiem veicās slapjajā Monako *Grand Prix*, kad finišēja 4 piloti no 22. Herberts un Frencens (attiecīgi 3. un 4. vieta) bija vienīgie komandas biedri, kuri spēja finišēt šajā sacīkstē. Sezonas beigās viņiem bija 11 punkti un, kārtējo reizi, konstruktoru ieskaitē 7. vieta.

### Sadarbība ar *Ferrari* un *Petronas* (1997—2005)

Žans Alezī 1999. gada Kanādas *Grand Prix*
Sakarā ar *Stewart* komandas izveidošanu *Ford* paziņoja, ka 1997. gadā pārtrauks dzinēju piegādi Šveices komandai. Tādēļ 1996. gada beigās tika parakstīts līgums ar Malaizijas kompāniju *Petronas* par sponsorēšanu un dzinēju ražošanu. Tomēr sakarā ar ekonomisko krahu Āzijā, *Petronas* nespēja veikt savu uzdevumu. Tā vietā *Petronas* no *Ferrari* pirka jau gatavus dzinējus un ar nosaukumu *Petronas* tos piegādāja *Sauber*. Viņi izveidoja arī firmu *Sauber Petronas Engineering*, lai ražotu ātrumkārbas, kuras bija gandrīz identiskas *Ferrari* lietotajām. Sauber strādāja arī daži *Ferrari* mehāniķi, tostarp, galvenais dizaineris Osamu Goto. Heincs Haralds Frencens devās uz *Williams*, bet Herberts palika *Sauber*. Viņam sākotnēji piebiedrojās Nikolā Larīni. Lai arī itālis spēja vienreiz gūt punktus, viņš tika aizvietots ar Džanni Morbidelli, kurš pēc dažām sacīkstēm guva savainojumu un tika aizvietots ar Norberto Fontanu. Lai gan Morbidelli atgriezās trasē, Fontanam atkal viņu nācās aizvietot pēc savainojuma. Pēdējā sacīkstē *Ferrari* pilots Mihaels Šūmahers zaudēja titulu *Williams* braucējam Vilnēvam un tika diskvalificēts par bīstama incidenta izraisīšanu. 2006. gadā Fontana atzinās, ka *Ferrari* sakarā ar ciešo sadarbību lūdza *Sauber* pilotiem aizkavēt Vilnēvu, ja viņiem būs tāda iespēja. Herberts Ungārijas *Grand Prix* ieguva 3. vietu.

Fizikella ar Ferrari dzinēju apgādātajā *Sauber* (2004)
1998. gadā Herbertam piebiedrojās Žans Alezī. Francūzis Beļģijā spēja izcīnīt 3. vietu, atkārtojot komandas labāko sniegumu. Pēc trim gadiem *Sauber* Džonijs Herberts pameta komandu, lai dotos uz *Stewart*. Viņa vietu aizpildīja 1999. gadā Pedru Dinišs. Viņš izcīnīja trīs punktus, par vienu vairāk, nekā Alezī. Visās reizēs, kad kāds Sauber pilots tosezon izcīnīja punktus, tas notika finišējot 6. vietā, respektīvi, izcīnot vienu punktu. Alezī pameta komandu pēc sezonas, ļaujot par Diniša komandas biedru kļūt Mikam Salo, kurš pirms gada vairākas sacīkstes bija Mihaela Šūmahera aizvietotājs *Ferrari* pēc viņa avārijas Lielbritānijā. Tajā pašā gadā komandu pameta sporta direktors Fricis Kaizers.

Pirmajā sacīkstē Salo tika diskvalificēts par neatbilstošu priekšējo antispārnu (pirms diskvalifikācijas viņš bija sestais), bet otrajā sacīkstē abi piloti nepiedalījās, jo treniņbraucienos un kvalifikācijā aizmugurējie antispārni neturējās klāt pie formulām un nolūza braucienu laikā. Salo tomēr spēja sezonā izcīnīt sešus punktus un ierindot Sauber astotajā vietā kopvērtējumā. 2001. gadā Sauber brauca divi citi piloti: Niks Heidfelds un Kimi Reikenens. *Red Bull* īpašnieks Matešics vēlējās, lai komandā brauktu Enrike Bernoldi. Tā kā viņa vēlme netika izpildīta, uzņēmējs pārdeva savas akcijas Zauberam. Tās vēlāk tika pārdotas *Credit Suisse*. Abi brauca pārliecinoši un sasniedza labus rezultātus: Heidfeldam izdevās tikt uz goda pjedestāla Brazīlijā. Reikenens pēc sezonas devās uz *McLaren*, tomēr par iegūto naudu komanda varēja uzbūvēt vēja tuneli Hinvilā. Raikonena vietu ieņēma testpilots Felipe Masa. Abi piloti izcīnīja punktus, tomēr Masa bieži iesaistījās strīdīgos incidentos un par to tika kritizēts. Viņš saņēma 10 vietu sodu pēc Itālijas *Grand Prix*, tāpēc viņu aizvietoja Heincs Haralds Frencens, kurš sezonu uzsāka vēlāk bankrotējušajā *Arrows*. Tika arī paziņots par to, ka Frencens 2003. gadu aizvadīs Sauber. Heidfelds palika un komandā brauca divi vācieši. Frencenam ASV *Grand Prix* izdevās otro reizi savā karjerā kā Sauber pilotam izcīnīt 3. vietu.

Tā kā Niks Heidfelds devās uz *Jordan*, bet Frencens beidza karjeru, 2004. gadā komandā brauca itālis Džankarlo Fizikella un Felipe Masa, kurš atgriezās sacīkstēs pēc viena gada malā. Viņi izcīnīja 34 punktus, visvairāk komandas vēsturē. Tā bija otrā sezona ar jauno punktu sistēmu, kas atalgoja arī 7. un 8. vietas ieguvējus. 2005. gadā Fizikella devās uz *Renault*, tāpēc *Sauber* sāka braukt eksčempions Žaks Vilnēvs. Komanda sāka lietot *Michelin* riepas. Vilnēvs pārspēja Felipi Masu sezonas kopvērtējumā.

### Komandas pārdošana (2005)

*Pamatraksts: BMW Sauber* 
Heidfelds ar *BMW Sauber* 2007. g.
2005. gada vidū tika paziņots, ka *BMW* ir nopirkuši *Sauber* un no 2006. gada brauks ar nosaukumu *BMW Sauber*. Komandas šasijas arī turpmāk tika būvētas Hinvilā, savukārt dzinēji tiek ražoti Minhenē. Vilnēvs saglabāja savu vietu komandā līdz sezonas vidum, kad pēc avārijas viņš ļāva Robertam Kubicam piedalīties nākamajā *Grand Prix* un vēlāk arī atlikušajā sezonā, jo viņš beidza karjeru. Niks Heidfelds, kurš agrāk brauca gan *Sauber*, gan *Williams BMW*, kļuva par otro pilotu. Neskaitot šos trīs braucējus, sacīkstēs ar *BMW Sauber* braucis ir arī Sebastiāns Fetels. Liela daļa *Sauber* sponsoru sākotnēji kļuva par *BMW Sauber* sponsoriem, tostarp, *Petronas* un *Credit Suisse* (beidza sponsorēt komandu 2009. gadā).

### *Sauber* atgriešanās (2009—pašlaik)


2009. gada sezonas vidū *BMW* vadība paziņoja, ka pārtrauks dalību Formula 1. Septembrī komanda tika pārdota uzņēmumam *Qadbak*, tomēr, tā kā tas nevarēja pierādīt, ka būs pietiekami līdzekļu, lai komandu finansētu, darījums tika atcelts un komandu vēlāk pārdeva atpakaļ Pēterim Zauberam. 12. martā Starptautiskā Automobiļu federācija paziņoja, ka komanda piedalīsies 2010. gadā. *Sauber* lieto *Ferrari* dzinējus. Šveices laikraksts *Blick* paziņoja, ka komandu sauks *Team Sauber F1*.

Līdz 2012. gada beigām komandas piloti bija Kamui Kobajaši un Serhio Peress.

Formula 1 rezultāti
-------------------

| Apzīmējumi |
| --- |
| Krāsa | Rezultāts (saīsinājums) |
| Zelts | Uzvarētājs |
| Sudrabs | 2. vieta |
| Bronza | 3. vieta |
| Zaļš | Finišs punktos |
| Zils | Finišs bez punktiem Finišējis, bet nav klasificēts (NC) |
| Violets | Nefinišējis (Izst) |
| Sarkans | Nekvalificējās (NK)Nekvalificējās kvalificikācijai (NPK) |
| Melns | Diskvalificēts (DK) |
| Balts | Nestartēja (NS) |
| Gaiši zils | Piedalījās tikai treniņbraucienos (TR) |
| Piektdienas testu braucējs (TP)(F1 kopš 2003. gada) |
| Tukšs | Nepiedalījās kvalifikācijā (NP) |
| Ievainots vai slims (Savainots) |
| Izslēgts (IZ) |
| Neieradās (NI) |
| Izstājās pirms sacīkstes (AT) |
| Sacīkstes atceltas (A) |

* Sacīkstēs **treknrakstā** sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.

| Gads | Šasija/Dzinējs/Riepas | Piloti | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Punkti | V. |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **1993** | C12Ilmor V10**G**
 |  | RSA | BRA | EUR | SMR | ESP | MON | CAN | FRA | GBR | GER | HUN | BEL | ITA | POR | JPN | AUS |  |  |  |  | **12** | **7.** |
| Valsts karogs: Austrija Vendlingers | Izst | Izst | Izst | Izst | Izst | 13 | 6 | Izst | Izst | 9 | 6 | Izst | 4 | 5 | Izst | 15 |  |  |  |  |
| Valsts karogs: Somija Jervilehto | 5 | Izst | Izst | 4 | Izst | Izst | 7 | Izst | 8 | Izst | Izst | 9 | Izst | 7 | 8 | Izst |  |  |  |  |
| **1994** | C13Mercedes V10**G**
 |  | BRA | PAC | SMR | MON | ESP | CAN | FRA | GBR | GER | HUN | BEL | ITA | POR | EUR | JPN | AUS |  |  |  |  | **12** | **8.** |
| Valsts karogs: Austrija Vendlingers | 6 | Izst | 4 | NS | Savainots | Savainots | Savainots | Savainots | Savainots | Savainots | Savainots | Savainots | Savainots | Savainots | Savainots | Savainots |  |  |  |  |
| Valsts karogs: Itālija de Čezariss |  |  |  |  |  | Izst | 6 | Izst | Izst | Izst | Izst | Izst | Izst | Izst |  |  |  |  |  |  |
| Valsts karogs: Somija Jervilehto |  |  |  |  |  |  |  |  |  |  |  |  |  |  | Izst | 10 |  |  |  |  |
| Valsts karogs: Vācija Frencens | Izst | 5 | 7 | NS | Izst | Izst | 4 | 7 | Izst | Izst | Izst | Izst | Izst | 6 | 6 | 7 |  |  |  |  |
| **1995** | C14Ford V8**G**
 |  | BRA | ARG | SMR | ESP | MON | CAN | FRA | GBR | GER | HUN | BEL | ITA | POR | EUR | PAC | JPN | AUS |  |  |  | **18** | **7.** |
| Valsts karogs: Austrija Vendlingers | Izst | Izst | Izst | 13 |  |  |  |  |  |  |  |  |  |  |  |  | 10 | Izst |  |  |
| Valsts karogs: Francija Bujons |  |  |  |  | 8 | Izst | Izst | 9 | 5 | 10 | 11 | 6 | 12 | Izst | Izst |  |  |  |  |  |
| Valsts karogs: Vācija Frencens | Izst | 5 | 6 | 8 | 6 | Izst | 10 | 6 | Izst | 5 | 4 | 3 | 6 | Izst | 7 | 8 | Izst |  |  |  |
| **1996** | C15Ford V10**G**
 |  | AUS | BRA | ARG | EUR | SMR | MON | ESP | CAN | FRA | GBR | GER | HUN | BEL | ITA | POR | JPN |  |  |  |  | **11** | **7.** |
| Valsts karogs: Apvienotā Karaliste Herberts | NS | Izst | 9 | 7 | Izst | 3 | Izst | 7 | DK | 9 | Izst | Izst | Izst | 9 | 8 | 10 |  |  |  |  |
| Valsts karogs: Vācija Frencens | 8 | Izst | Izst | Izst | Izst | 4 | 4 | Izst | Izst | 8 | 8 | Izst | Izst | Izst | 7 | 6 |  |  |  |  |
| **1997** | C16Petronas V10**G**
 |  | AUS | BRA | ARG | SMR | MON | ESP | CAN | FRA | GBR | GER | HUN | BEL | ITA | AUT | LUX | JPN | EUR |  |  |  | **16** | **7.** |
| Valsts karogs: Apvienotā Karaliste Herberts | Izst | 7 | 4 | Izst | Izst | 5 | 5 | 8 | Izst | Izst | 3 | 4 | Izst | 8 | 7 | 6 | 8 |  |  |  |
| Valsts karogs: Itālija Larīni | 6 | 11 | Izst | 7 | Izst |  |  |  |  |  |  |  |  |  |  |  |  |  |  |  |
| Valsts karogs: Itālija Morbidelli |  |  |  |  |  | 14 | 10 | Savainots | Savainots | Savainots | Izst | 9 | 12 | 9 | 9 | NS | Savainots |  |  |  |
| Valsts karogs: Argentīna Fontana |  |  |  |  |  |  |  | Izst | 9 | 9 |  |  |  |  |  |  | 14 |  |  |
| **1998** | C17Petronas V10**G**
 |  | AUS | BRA | ARG | SMR | ESP | MON | CAN | FRA | GBR | AUT | GER | HUN | BEL | ITA | LUX | JPN |  |  |  |  | **10** | **6.** |
| Valsts karogs: Francija Alezī | Izst | 9 | 5 | 6 | 10 | 12 | Izst | 7 | Izst | Izst | 10 | 7 | 3 | 5 | 10 | 7 |  |  |  |  |
| Valsts karogs: Apvienotā Karaliste Herberts | 6 | 11 | Izst | Izst | 7 | 7 | Izst | 8 | Izst | 8 | Izst | 10 | Izst | Izst | Izst | 10 |  |  |  |  |
| **1999** | C18Petronas V10**B**
 |  | AUS | BRA | SMR | MON | ESP | CAN | FRA | GBR | AUT | GER | HUN | BEL | ITA | EUR | MAL | JPN |  |  |  |  | **5** | **8.** |
| Valsts karogs: Francija Alezī | Izst | Izst | 6 | Izst | Izst | Izst | Izst | 14 | Izst | 8 | 16 | 9 | 9 | Izst | 7 | 6 |  |  |  |  |
| Valsts karogs: Brazīlija Dinišs | Izst | Izst | Izst | Izst | Izst | 6 | Izst | 6 | 6 | Izst | Izst | Izst | Izst | Izst | Izst | 11 |  |  |  |  |
| **2000** | C19Petronas V10**B**
 |  | AUS | BRA | SMR | GBR | ESP | EUR | MON | CAN | FRA | AUT | GER | HUN | BEL | ITA | USA | JPN | MAL |  |  |  | **6** | **8.** |
| Valsts karogs: Brazīlija Dinišs | Izst | AT | 8 | 11 | Izst | 7 | Izst | 10 | 11 | 9 | Izst | Izst | 11 | 8 | 8 | 11 | Izst |  |  |  |
| Valsts karogs: Somija Salo | DK | AT | 6 | 8 | 7 | Izst | 5 | Izst | 10 | 6 | 5 | 10 | 9 | 7 | Izst | 10 | 8 |  |  |  |
| **2001** | C20Petronas V10**B**
 |  | AUS | MAL | BRA | SMR | ESP | AUT | MON | CAN | EUR | FRA | GBR | GER | HUN | BEL | ITA | USA | JPN |  |  |  | **21** | **4.** |
| Valsts karogs: Vācija Heidfelds | 4 | Izst | 3 | 7 | 6 | 9 | Izst | Izst | Izst | 6 | 6 | Izst | 6 | Izst | 11 | 6 | 9 |  |  |
| Valsts karogs: Somija Reikenens | 6 | Izst | Izst | Izst | 8 | 4 | 10 | 4 | 10 | 7 | 5 | Izst | 7 | NS | 7 | Izst | Izst |  |  |  |
| **2002** | C21Petronas V10**B**
 |  | AUS | MAL | BRA | SMR | ESP | AUT | MON | CAN | EUR | GBR | FRA | GER | HUN | BEL | ITA | USA | JPN |  |  |  | **11** | **5.** |
| Valsts karogs: Vācija Heidfelds | Izst | 5 | Izst | 10 | 4 | Izst | 8 | 12 | 7 | 6 | 7 | 6 | 9 | 10 | 10 | 9 | 7 |  |  |  |
| Valsts karogs: Brazīlija Masa | Izst | 6 | Izst | 8 | 5 | Izst | Izst | 9 | 6 | 9 | Izst | 7 | 7 | Izst | Izst |  | Izst |  |  |  |
| Valsts karogs: Vācija Frencens |  |  |  |  |  |  |  |  |  |  |  |  |  |  |  | 13 |  |  |  |  |
| **2003** | C22Petronas V10**B**
 |  | AUS | MAL | BRA | SMR | ESP | AUT | MON | CAN | EUR | FRA | GBR | GER | HUN | ITA | USA | JPN |  |  |  |  | **19** | **6.** |
| Valsts karogs: Vācija Heidfelds | Izst | 8 | Izst | 10 | 10 | Izst | 11 | Izst | 8 | 13 | 17 | 10 | 9 | 9 | 5 | 9 |  |  |  |  |
| Valsts karogs: Vācija Frencens | 6 | 9 | 5 | 11 | Izst | NS | Izst | Izst | 9 | 12 | 12 | Izst | Izst | 13 | 3 | Izst |  |  |  |  |
| **2004** | C23Petronas V10**B**
 |  | AUS | MAL | BHR | SMR | ESP | MON | EUR | CAN | USA | FRA | GBR | GER | HUN | BEL | ITA | CHN | JPN | BRA |  |  | **34** | **6.** |
| Valsts karogs: Itālija Fizikella | 10 | 11 | 11 | 9 | 7 | Izst | 6 | 4 | 9 | 12 | 6 | 9 | 8 | 5 | 8 | 7 | 8 | 9 |  |  |
| Valsts karogs: Brazīlija Masa | Izst | 8 | 12 | 10 | 9 | 5 | 9 | Izst | Izst | 13 | 9 | 13 | Izst | 4 | 12 | 8 | 9 | 8 |  |  |
| **2005** | C24Petronas V10**M**
 |  | AUS | MAL | BHR | SMR | ESP | MON | EUR | CAN | USA | FRA | GBR | GER | HUN | TUR | ITA | BEL | BRA | JPN | CHN |  | **20** | **8.** |
| Valsts karogs: Kanāda Vilnēvs | 13 | Izst | 11 | 4 | Izst | 11 | 13 | 9 | NS | 8 | 14 | 15 | Izst | 11 | 11 | 6 | 12 | 12 | 10 |  |
| Valsts karogs: Brazīlija Masa | 10 | 10 | 7 | 10 | 11 | 9 | 14 | 4 | NS | Izst | 10 | 8 | 14 | Izst | 9 | 10 | 11 | 10 | 6 |  |
| 2006–2009: BMW Sauber. |
| 2010 | C29Ferrari V8**B**
 |  | BHR | AUS | MAL | CHN | ESP | MON | TUR | CAN | EUR | GBR | GER | HUN | BEL | ITA | SIN | JPN | KOR | BRA | ABU |  | 44 | 8th |
| Valsts karogs: Spānija De la Rosa | Izst | 12 | NS | Izst | Izst | Izst | 11 | Izst | 12 | Izst | 14 | 7 | 11 | 14 |  |  |  |  |  |  |
| Valsts karogs: Vācija Heidfelds |  |  |  |  |  |  |  |  |  |  |  |  |  |  | Izst | 8 | 9 | 17 | 11 |  |
| Valsts karogs: Japāna Kobajaši | Izst | Izst | Izst | Izst | 12 | Izst | 10 | Izst | 7 | 6 | 11 | 9 | 8 | Izst | Izst | 7 | 8 | 10 | 14 |  |
| 2011 | C30Ferrari V8**P**
 |  | AUS | MAL | CHN | TUR | ESP | MON | CAN | EUR | GBR | GER | HUN | BEL | ITA | SIN | JPN | KOR | IND | ABU | BRA |  | 44 | 7th |
| Valsts karogs: Japāna Kobajaši | DK | 7 | 10 | 10 | 10 | 5 | 7 | 16 | Izst | 9 | 11 | 12 | Izst | 14 | 13 | 15 | Izst | 10 | 9 |  |
| Valsts karogs: Meksika Peress | DK | Izst | 17 | 14 | 9 | NS | TR | 11 | 7 | 11 | 15 | Izst | Izst | 10 | 8 | 16 | 10 | 11 | 13 |  |
| Valsts karogs: Spānija De la Rosa |  |  |  |  |  |  | 12 |  |  |  |  |  |  |  |  |  |  |  |  |  |
| 2012 | C31Ferrari V8**P**
 |  | AUS | MAL | CHN | BHR | ESP | MON | CAN | EUR | GBR | GER | HUN | BEL | ITA | SIN | JPN | KOR | IND | ABU | ASV | BRA | 126 | 6th |
| Valsts karogs: Japāna Kobajaši | 6 | Izst | 10 | 13 | 5 | Izst | 9 | Izst | 11 | 4 | 18 | 13 | 9 | 13 | 3 | Izst | 14 | 6 | 14 | 9 |
| Valsts karogs: Meksika Peress | 8 | 2 | 11 | 11 | Izst | 11 | 3 | 9 | Izst | 6 | 14 | Izst | 2 | 10 | Izst | 11 | Izst | 15 | 11 | Izst |
| 2013 | C32Ferrari V8**P**
 |  | AUS | MAL | CHN | BHR | ESP | MON | CAN | GBR | GER | HUN | BEL | ITA | SIN | KOR | JPN | IND | ABU | ASV | BRA |  | 5\* | 8th\* |
| Valsts karogs: Vācija Hilkenbergs | NS | 8 | 10 | 12 | 15 |  |  |  |  |  |  |  |  |  |  |  |  |  |  |  |
| Valsts karogs: Meksika Gutjerress | 13 | 12 | Izst | 18 | *11* |  |  |  |  |  |  |  |  |  |  |  |  |  |  |  |

Piezīmes un atsauces
--------------------

1. ↑  «Marciello named Sauber reserve driver». *GPUpdate.net* (JHED Media BV). 2014. gada 31. decembris. Skatīts: 2014. gada 31. decembris.
2. ↑  James Galloway. «Sauber extend long-standing Ferrari engine partnership into 2014 and beyond». *Sky Sports F1* (British Sky Broadcasting Group plc), 2013. gada 4. oktobris. Skatīts: 2013. gada 4. oktobris.
3. 1 2 3 4 5 6 7 8 9 10 11 12 13 14  «Sauber AG». F1 Technical.
4. 1 2 3 4 5 6 7 8  «Sauber». GP Encyclopedia.
5. ↑  «Red Bull». GP Encyclopedia.
6. ↑  «Monaco GP, 1996». GP Encyclopedia.
7. 1 2 3  «BMW Sauber». GP Encyclopedia.
8. ↑  «Credit Suisse End Sponsorship of BMW Sauber». autoevolution. 2009.01.20.
9. ↑  «ESPN F1 | Formula 1 news and live F1 coverage». En.f1-live.com. Skatīts: 2009-12-15.

Ārējās saites
-------------

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***Sauber*** |

* Oficiālā mājaslapa (angliski) (vāciski)

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Valsts karogs: Šveice Sauber F1 Team |
| --- |
|  |
| Dibinātājs | 
Valsts karogs: Šveice Pēteris Zaubers
 |
|  |
| Komandas vadītāja | 
Valsts karogs: Austrija Moniša Kaltenborna
 |
|  |
| Bijušais personāls | 
Valsts karogs: Šveice Beats Cēnders · 
Valsts karogs: Lihtenšteina Fricis Kaizers · 
Valsts karogs: Apvienotā Karaliste Džeimss Kījs · 
Valsts karogs: Vācija Villijs Rampfs · 
Valsts karogs: Vācija Leo Ress · 
Valsts karogs: Šveice Makss Velti
 |
|  |
| Piloti | 
Valsts karogs: Vācija Niko Hilkenbergs · 
Valsts karogs: Meksika Estevans Gutjerress · 
Valsts karogs: Nīderlande Robins Frijns
 |
|  |
| Modeļi (salonauto) | 
C1 · 
C2 · 
C3 · 
C4 · 
C5 · 
SHS C6 · 
C7 · 
C8 · 
C9 · 
C11 · 
C291 · 
C292
 |
|  |
| Modeļi (F1) | 
C12 · 
C13 · 
C14 · 
C15 · 
C16 · 
C17 · 
C18 · 
C19 · 
C20 · 
C21 · 
C22 · 
C23 · 
C24 · 
C29 · 
C30 · 
C31 · 
C32
 |
|  |
| Saistītie raksti | 
BMW Sauber
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Komandas un piloti, kas piedalās 2023. gada *Formula 1* sezonā |
| --- |
|  |
| 

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
| *Ferrari* | *Aston Martin-Mercedes* | *Haas-Ferrari* | *McLaren-Mercedes* | *Mercedes* |
|  |
| 
* 16. Leklērs
* 55. Sainss

 | 
* 14. Alonso
* 18. Strols

 | 
* 20. Magnusens
* 27. Hilkenbergs

 | 
* 4. Noriss
* 81. Piastri

 | 
* 44. Hamiltons
* 63. Rasels

 |

 |

 |
|  |
| 

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
| *Red Bull Racing-RBPT* | *Alpine-Renault* | *Alfa Romeo Racing-Ferrari* | *AlphaTauri-RBPT* | *Williams-Mercedes* |
|  |
| 
* 1. Verstapens
* 11. Peress

 | 
* 10. Gaslī
* 31. Okons

 | 
* 24. Džou
* 77. Botass

 | 
* 21. de Vrīss
* 22. Cunoda

 | 
* 2. Sārdžents
* 23. Albons

 |

 |

 |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Formula 1 autosacīkšu komandas |
| --- |
|  |
| 

|  Pašreizējās Formula 1 autosacīkšu komandas (2022) |
| --- |
|  |
| Alfa Romeo ·  AlphaTauri ·  Alpine ·  Aston Martin ·  Ferrari ·  Haas ·  McLaren ·  Mercedes ·  Red Bull ·  Williams |

 |
|  |
| 

|  Bijušās Formula 1 autosacīkšu komandas (1950—2021) |
| --- |
|  |
| AFM ·  AGS ·  Alta ·  Amon ·  Andrea Moda ·  Apollon ·  Arrows ·  Arzani-Volpini ·  Aston-Butterworth · ATS (Itālija) ·  ATS (Vācija) ·  BAR ·  Behra-Porsche ·  Bellasi ·  Benetton ·  BMW Sauber ·  Boro ·  Brabham ·  Brawn ·  BRM ·  BRP ·  Bugatti ·  Caterham ·  Cisitalia ·  Coloni ·  Connaught ·  Connew ·  Cooper ·  Cosworth ·  Dallara ·  De Tomaso ·  Delahaye ·  Derrington-Francis ·  Dome ·  Eagle ·  Eifelland ·  Emeryson ·  EMW ·  ENB ·  Ensign ·  ERA ·  EuroBrun ·  Ferguson ·  FIRST ·  Fittipaldi ·  Fondmetal ·  Footwork ·  Force India ·  Forti ·  Frazer Nash ·  Fry ·  Gilby ·  Gordini ·  Greifzu ·  Hesketh ·  Hill ·  Honda · HRT ·  HWM ·  Jaguar ·  JBW ·  Jordan ·  Kauhsen ·  Klenk ·  Kojima ·  Kurtis Kraft ·  Lancia ·  Larrousse ·  LDS ·  LEC ·  Leyton House ·  Life ·  Ligier ·  Lola ·  Lotus · Lotus ·  Lyncar ·  Maki ·  March ·  Martini ·  Marussia ·  Maserati ·  Matra ·  McGuire ·  Mercedes-Benz ·  Merzario ·  Midland ·  Minardi ·  Modena ·  Onyx ·  OSCA ·  Osella ·  Pacific ·  Parnelli ·  Penske ·  Phoenix ·  Porsche ·  Prost ·  RAM ·  Rebaque · Renault F1 ·  Reynard ·  Rial · Sauber ·  Scarab ·  Scirocco ·  Shadow ·  Shannon ·  Simtek ·  Spirit ·  Stebro ·  Stewart ·  Super Aguri ·  Surtees ·  Spyker ·  Talbot ·  Talbot-Lago ·  Tec-Mec ·  Tecno ·  Theodore ·  Token ·  Toleman · Toro Rosso ·  Toyota ·  Trojan ·  Tyrrell ·  Vanwall ·  Veritas ·  Williams (FWRC) ·  Wolf ·  Zakspeed |
|  |
| Lai gan Pasaules čempionāta sacīkstes 1952. un 1953. gadā tika rīkotas pēc Formula 2 noteikumiem, konstruktori, kas piedalījās šajā laikā tiek iekļauti, lai saglabātu secību. Komandas, kuras piedalījās tikai Indy 500 sacīkstēs no 1950. līdz 1960. gadam, nav iekļautas. |

 |

 |